Кляштар Узвышэння св. Крыжа кармелітаў босых у Гродне першапачаткова ўваходзіў у склад Польскай правінцыі ордэна. У 1734 г., пасля падзелу Польскай правінцыі на дзве: Польскую і Літоўскую, кляштар гродзенскіх кармелітаў увайшоў у межы апошняй. Ад таго моманту ў гродзенскім манастыры распачалі сваю дзейнасць студыі філасофіі, навучанне ў якіх працягвалася тры гады. Некаторы час у 20-х гг. ХІХ ст. тут дзейнічаў навіцыят.